اینگیلتره ایچ ایشلر باخانلیغی، باریشچیل اولدوغو سببیله خریستیانلیغا گئچه‌ن بیر ایرانلی‌نین سیغینما طلبینی، اینجیل‌ین اینتیقام، ییخیم، اؤلوم و شدت تصویرلری ایله دولو اولدوغو سببیله رد ائتدی.
ایندپندنت قزئتینین خبرینه گؤره آدی آچیقلانمایان بیر ایران‌لی، باریشچیل اولدوغو سببیله خریستیانلیغا گئچدیگینی ایفاده ائد‌رک، ۲۰۱۶.جی ایلده سیغینما طلب ائتدی.
ایچ ایشلری باخانلیغی، اینجیلین اینتیقام، ییخیم، اؤلوم و شدت تصویرلری ایله دولو اولدوغونو قید ائد‌رک، ایرانلی‌نین طلبینی رد ائتدی. باخانلیق، سبب اولاراق اینجیل‌دن شدت احتیوا ائد‌ن ایفاده‌لری اؤرنک گؤستردی.
اؤرنکلر آراسین‌دا، متی ۱۰دا یئر آلان حضرت عیسی‌نین "من یئر اوزونه سلامت گتیرمه‌یه گلدیم سانمایین، سلامت دئییل قیلینج گتیرمه‌یه گلدیم" و لاویلر ۲۶دا یئر آلان "دوشمنلرینیز قیلینج ضربه‌لریله اؤنونوزده یئره سریله‌جک" ایفاده‌لرینه یئر وئریلدی.
